seungwon929/Th-miracl huggingface dataset:
มงส์

มงส์ () เป็นเมืองและเทศบาลในประเทศเบลเยียม เป็นเมืองหลวงของมณฑลแอโน มีประชากรประมาณ 95,000 คน และมีประชากรบริเวณปริมณฑลประมาณ 257,000 คน ตั้งอยู่ทางตะวันตกเฉียงใต้ของกรุงบรัสเซลส์ประมาณ 60 กิโลเมตร ทางตะวันออกเฉียงเหนือของกรุงปารีสประมาณ 240 กิโลเมตร ทางตะวันออกของลีลประมาณ 75 กิโลเมตร และทางตะวันตกของอาเคินประมาณ 180 กิโลเมตร มงส์ตั้งอยู่ที่จุดตัดระหว่างทางหลวงยุโรป E19 (อัมสเตอร์ดัม-แอนต์เวิร์ป-บรัสเซลส์-ปารีส) กับทางหลวงยุโรป E42 (ลีล-ชาร์เลอรัว-ลีแยฌ-แฟรงก์เฟิร์ต)

ในยุค 1860 หลังจากที่เบลเยียมได้รับเอกราชระยะหนึ่ง เมืองต่างๆ รวมทั้งมงส์ได้รับการรื้อฟื้น มีการสร้างถนนขนาดใหญ่และโครงการสร้างเมืองอื่นๆ การปฏิวัติอุตสาหกรรมและเหมืองถ่านหินทำให้มงส์กลายเป็นศูนย์กลางของอุตสาหกรรมหนักและเป็นกระดูกสันหลังอุตสาหกรรมของเขตวัลลูน อย่างไรก็ตาม ในช่วงสงครามโลกครั้งที่สอง มงส์ซึ่งเป็นเมืองอุตสาหกรรมสำคัญได้ถูกทิ้งระเบิดและเกิดการสู้รบระหว่างกองกำลังจากอเมริกากับกองกำลังเยอรมนี หลังจากสงครามอุตสาหกรรมส่วนใหญ่ก็เสื่อมถอยลง ปัจจุบันมงส์เป็นเมืองมหาวิทยาลัยและศูนย์กลางการค้า และด้วยประวัติศาสตร์ มรดกทางวัฒนธรรมและสถาปัตยกรรม ทำให้มงส์ได้รับเลือกเป็นเมืองหลวงทางวัฒนธรรมของยุโรปประจำปี ค.ศ. 2015

มงส์ได้จับคู่จับเมืองต่างๆ ดังนี้
เดอะ นอยซ์ ไทยแลนด์

เดอะ นอยซ์ ไทยแลนด์ () เป็นรายการเกมโชว์ที่ท้าทายให้ผู้แข่งขันมาทำภารกิจที่ทางรายการจัดเตรียมไว้ให้เบาที่สุดและเร็วที่สุด ออกอากาศเป็นครั้งแรกเมื่อวันที่ 9 กุมภาพันธ์ 2556 ปัจจุบัน ออกอากาศทุกวันเสาร์และวันอาทิตย์ เวลา 19.30–20.05 น. ทางเวิร์คพอยท์ทีวี มีผู้ดำเนินรายการคือ กฤษณ์ ศรีภูมิเศรษฐ์ ผลิตโดย แฟล็กชิพ เอ็นเทอร์เทนเมนท์ (Flagship Entertainment)

ในแต่ละครั้งจะมีผู้แข่งขันมาเป็นทีม ๆ ละ 3 คน แต่ละทีมมีโอกาสเลือกแผ่นป้ายเพื่อเล่นเกมได้สูงสุด 5 แผ่นป้าย โดยสุ่มเลือกเล่นทีละเกมจากด้านหลังแผ่นป้ายครั้งละ 1 แผ่นป้าย หลังแผ่นป้ายจะซ่อนเกมที่จะต้องแข่งขันไว้ จากนั้นผู้เล่นจะต้องเล่นให้ได้เบาที่สุดและเร็วที่สุดตามเวลาและไม่เกินเดซิเบลที่กำหนดไว้ ทั้งนี้ผู้แข่งขันจะต้องผลัดกันเล่นไปเรื่อย ๆ โดยเกมต่อไปจะต้องเปลี่ยนผู้เล่นตลอด ห้ามซ้ำติดกัน เช่น นาย ก. เล่นเกมที่ 1 แล้ว เกมที่ 2 จะต้องให้คนอื่นที่ไม่ใช่นาย ก. เป็นผู้เล่น เป็นต้น ถ้าครบ 3 เกมแล้ว (คือผู้เล่นในทีมเล่นจนครบแล้ว) ยังไม่จบเกมนั้น พอถึงเกมที่ 4 จะต้องตกลงกันอีกครั้งหนึ่งว่าใครจะเป็นผู้เล่น ซึ่งผู้ที่เล่นเกมที่ 4 อาจจะซ้ำกับผู้เล่นเกมที่ 3 ก็ได้ แต่ผู้เล่นเกมที่ 5 (ถ้ามี) จะต้องไม่ซ้ำกับผู้เล่นเกมที่ 4 และทำเช่นนี้จนกว่าจะจบเกมการแข่งขัน (เกมในรายการส่วนใหญ่จะเล่นเพียงคนเดียว ยกเว้นเกมโยนถาดข้ามกำแพงและเกมขึ้นคานที่จะต้องใช้ผู้เล่นทั้ง 3 คน) ถ้าทีมใดที่สามารถทำได้ 3 ใน 5 เกม ทีมนั้นจะได้รับเงินรางวัลมูลค่า 10,000 บาท แต่ถ้าทีมใดที่เล่นพลาดครบ 3 ครั้ง เกมการแข่งขันจะสิ้นสุดลงทันทีและไม่ได้รับรางวัลใด ๆ เลย
วรภร เลิศเกียรติไพบูลย์

วรภร เลิศเกียรติไพบูลย์ นักแสดงหญิง พิธีกรชาวไทย

วรภร เลิศเกียรติไพบูลย์ ชื่อเล่น แพร ชื่อเดิม อารดา เกิดเมื่อวันที่ 19 กรกฎาคม พ.ศ. 2532 เป็นนักแสดงวัยเด็ก เรื่องที่เธอเล่น และจดจำมากที่สุดคือ ทายาทอสูร ซึ่งรับบทเป็น คุณยายวรนาฏ (วัยเด็ก) และ อังกอร์ 2 ซึ่งรับบทเป็น อองซาน จากนั้นก็มีละครมาเรื่อยๆ ปัจจุบันแพรจบการศึกษาในระดับประกาศนียบัตรวิชาชีพชั้นสูง (ปวส.) จาก Siam Business Administration College (SBAC) และกำลังศึกษาในระดับปริญญาตรีที่มหาวิทยาลัยรังสิต คณะนิเทศศาสตร์
ยายา ซูมาโฮโร

ยายา อัลฟา ซูมาโฮโร () เกิดเมื่อวันที่ 28 กันยายน ค.ศ. 1989 เป็นนักฟุตบอลชาวโกตดิวัวร์ ยาย่าเคยเล่นให้กับเกนต์ สโมสรชั้นนำของเบลเยี่ยม และโด่งดังที่สุดเมื่อครั้งเล่นให้เมืองทอง ยูไนเต็ดระหว่างปี 2007 จนถึงปี 2011
ลีลาวุฒิ หัตถกิจโกศล

ลีลาวุฒิ หัตถกิจโกศล (ชื่อเล่น : เอเอ) เป็นนักร้อง นักแสดงชาวไทย เกิดเมื่อวันที่ 21 ธันวาคม พ.ศ. 2528 เข้าวงการบันเทิงจากการเป็นนักร้องร่วมกับสมาชิกอีก 3 คน ชื่อ วงโอโซน การศึกษา รร. ผดุงศิษย์พิทยา
สมเด็จพระราชินีนาถอูลริกาแห่งสวีเดน

สมเด็จพระราชินีนาถอูลริกาแห่งสวีเดน (23 มกราคม 1688 – 24 พฤศจิกายน 1741) ทรงเป็นสมเด็จพระราชินีนาถแห่งสวีเดน ที่ปกครองสวีเดนระหว่าง 5 ธันวาคม ค.ศ. 1718 ถึง 29 กุมภาพันธ์ ค.ศ. 1720 พระนางเป็นพระราชธิดาของพระเจ้าคาร์ลที่ 11 และ สมเด็จพระราชินีอัลริกา เอเลอโนรา พระนางปกครองสวีเดนต่อจากพระเจ้าคาร์ลที่ 12 พระเชษฐาของพระนาง และพระนางก็สละราชสมบัติให้พระเจ้าเฟรเดอริกที่ 1 พระราชสวามี และปกครองสวีเดนในฐานะสมเด็จพระราชินี
สมเด็จพระราชินีนาถอิซาเบลที่ 2 แห่งสเปน

สมเด็จพระราชินีนาถอิซาเบลที่ 2 แห่งสเปน (; 10 ตุลาคม 1830 - 10 เมษายน 1904) เป็นสมเด็จพระราชินีนาถพระองค์เดียวของสเปน พระนางเป็นพระราชธิดาในพระเจ้าเฟร์นันโด และสมเด็จพระราชินีมารีอา คริสตีนา พระนางทรงปกครองสเปนต่อจากพระเจ้าเฟร์นันโดที่ 7 พระราชบิดา หลังจากนั้นพระนางก็ทรงถูกถอดจากราชสมบัติในการปฏิวัติอันรุ่งโรจน์เมื่อปี ค.ศ. 1868 และทรงสละราชบัลลังก์ให้พระเจ้าอามาเดโอที่ 1 จากราชวงศ์ซาวอย อย่างเป็นทางการในปี 1870

สมเด็จพระราชินีนาถอิซาเบลที่ 2 เสด็จพระราชสมภพ ณ กรุงมาดริด ในปี 1830 เป็นพระราชธิดาพระองค์โตในพระเจ้าเฟร์นันโดที่ 7 แห่งสเปน กับสมเด็จพระราชินีมารีอา คริสตีนา พระมเหสีพระองค์ที่สี สมเด็จพระราชินีมารีอา คริสตีนา ทรงเป็นผู้สำเร็จราชการแผ่นดินเมื่อวันที่ 29 กันยายน 1833 เมื่อสมเด็จพระราชินีนาถอิซาเบลที่ 2 พระราชธิดาของพระองค์ที่มีพระชนมายุเพียง 3 พรรษา ทรงได้รับการประกาศให้เป็นสมเด็จพระราชินีนาถภายหลังการสวรรคตของพระเจ้าเฟร์นันโดที่ 7

สมเด็จพระราชินีนาถอิซาเบลที่ 2 ได้ครองราชบัลลังก์เพราะพระเจ้าเฟร์นันโดที่ 7 เป็นผู้ชักนำให้เกิดกอร์เตสเฆเนราเลส ซึ่งจะช่วยปกป้องพระองค์จากกฎหมายแซลิก และทำให้บูร์บงเป็นที่รู้จักในคริสต์ศตวรรษที่ 18 และยังมีการแก้ไขกฎหมายเก่าของสเปนอย่างต่อเนื่อง ทำให้เกิดผู้อ้างสิทธิ์ในราชบัลลังก์ครั้งแรกซึ่งก็คือพระอนุชาของพระเจ้าเฟร์นันโดที่ 7 เจ้าชายการ์โลส เคานต์แห่งโมลีนา เจ็ดปีระหว่างการต่อสู้ของชนกลุ่มน้อย สมเด็จพระราชินีนาถอิซาเบลที่ 2 แห่งสเปน กับเจ้าชายการ์โลส เคานต์แห่งโมลินาและเหล่าผู้สนับสนุนในชื่อการ์ลิสต์ พยายามทำสงครามกันอย่างต่อเนื่องจนเกิดเป็นสงครามการ์ลิสต์ ในคริสต์ศตวรรษที่ 19
สมเด็จพระราชินีนาถเบียทริซแห่งโปรตุเกส

สมเด็จพระราชินีนาถเบียทริซแห่งโปรตุเกส (; 7 กุมภาพันธ์ 1373 - 1420) เป็นสมเด็จพระราชินีแห่งกัสติยาและเลออน และผู้อ้างสิทธิในตำแหน่งสมเด็จพระราชินีนาถแห่งโปรตุเกส พระนางเป็นพระราชธิดาของพระเจ้าฟือร์นังดูที่ 1 แห่งโปรตุเกส และลียูโนร์ เตลึช พระนางอภิเษกสมรสกับพระเจ้าฆวนที่ 1 แห่งกัสติยา โดยทั่วไปนักประวัติศาสตร์ยังไม่ยอมรับการครองราชย์ของพระนาง เพราะผู้ปกครองที่แท้จริงคือพระราชสวามีของพระองค์ พระองค์น่าจะเป็นเพียงพระราชินี
จักรพรรดินีซุอิโกะ

จักรพรรดินีซุอิโกะ (; ; 554 – 15 เมษายน 628) เป็นพระเจ้าแผ่นดินญี่ปุ่นองค์ที่ 33 ตามลำดับการสืบสันตติวงศ์แต่โบราณ พระนางอยู่ในตำแหน่งตั้งแต่ปี 593 จนสวรรคตเมื่อปี 628

ตามประวัติศาสตร์ญี่ปุ่นแล้ว นางเป็นสตรีคนแรกในบรรดาแปดคนที่ได้เป็นจักรพรรดินี (empress regnant) อีกเจ็ดคนที่เหลือ คือ โคเงียวกุ (Kōgyoku), จิโต (Jitō), เก็มเม (Gemmei), เก็นโช (Genshō), โคเก็ง (Kōken), เมโช (Meishō) และโกะ-ซะกุระมะชิ (Go-Sakuramachi) ตามลำดับ
อาสนวิหารอ็อช

อาสนวิหารอ็อช () หรือมีชื่อเต็มว่า อาสนวิหารนักบุญมารีย์แห่งอ็อช () เป็นอาสนวิหารโรมันคาทอลิก เป็นที่ตั้งของอัครมุขนายกประจำอัครมุขมณฑลอ็อช ตั้งอยู่ที่เมืองอ็อช จังหวัดแฌร์ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี

อาสนวิหารแห่งนี้ประกอบด้วยบริเวณกลางโบสถ์ถึง 3 ด้าน ด้วยความยาวถึง 102 เมตร และกว้าง 35 เมตร เริ่มการก่อสร้างในเดือนกรกฎาคม ค.ศ. 1489 โดยการสนับสนุนของฟร็องซัว เดอ ซาวัว โดยสร้างบนซากปรักหักพังของอาสนวิหารโรมาเนสก์เก่าซึ่งเคยเป็นที่ตั้งของอาสนวิหารนักบุญอ็อสแต็งด์ และมีการเสกขึ้นเป็นอาสนวิหารเมื่อวันที่ 12 กุมภาพันธ์ ค.ศ. 1548 ในขณะที่งานก่อสร้างทั้งหมดยังไม่เสร็จสิ้น จนกระทั่งอีกราวสองร้อยกว่าปีต่อมา

ลักษณะทางสถาปัตยกรรมเป็นแบบกอธิกวิจิตร (ฟล็องบัวย็อง) ที่ได้รับอิทธิพลมาจากสถาปัตยกรรมสมัยฟื้นฟูศิลปวิทยา ทั้งหมดสร้างเสร็จสมบูรณ์ในสมัยคริสต์ศตวรรษที่ 17 ด้วยหน้าบันหลัก และมุขทางเข้าตกแต่งด้วยเสาแบบคอรินเทียน ภายในประกอบด้วยชาเปลกว่า 21 หลัง

งานตกแต่งภายในมีความโดดเด่นด้วยงานกระจกสีถึง 18 ชิ้น โดยศิลปินอาร์โน เดอ มอล บริเวณร้องเพลงสวดได้รับการประดับประดาด้วยงานไม้ถึง 115 ชิ้น ซึ่งไม่ทราบผู้ออกแบบ ซึ่งต่อเป็นฉากในพระคัมภีร์ไบเบิลซึ่งเล่าเรื่องต่อมาจากงานกระจกสีโดยรอบ
อาสนวิหารอ็อชได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906 รวมทั้งยังอยู่ในรายชื่อแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
พระเจ้าลาสโลที่ 5 แห่งฮังการี

พระเจ้าลาสโลที่ 5 แห่งฮังการี () (22 กุมภาพันธ์ 1440 – 23 พฤศจิกายน 1457) เป็นดยุคแห่งออสเตรียตั้งแต่ปี 1440 พระมหากษัตริย์ฮังการีตั้งแต่ปี 1444 พระมหากษัตริย์โบฮีเมียตั้งแต่ปี 1453

พระเจ้าลาสโลที่ 5 แห่งฮังการี ทรงเป็พระโอรสของพระเจ้าอัลเบรชท์ที่ 2 แห่งเยอรมนีกับพระนางเอลิซาเบธแห่งลักเซมเบิร์ก
เดอะมอลล์ (ถนน)

เดอะมอลล์ () คือถนนสายหนึ่งในกรุงลอนดอน สหราชอาณาจักร โดยเริ่มตั้งแต่พระราชวังบักกิงแฮมทางทิศตะวันตกเรื่อยไปถึงประตู "แอดมีรัลตีอาร์ช" (Admiralty Arch) ก่อนที่จะไปบรรจบกับถนนไวต์ฮอลที่จัตุรัสทราฟัลการ์ทางทิศตะวันออก นอกจากนี้ยังตัดผ่านถนนสปริงการ์เดนส์อันเคยเป็นที่ตั้งของสำนักแรงงานกรุงลอนดอนและสภาเมืองลอนดอนอีกด้วย ถนนเดอะมอลล์ปิดการจราจรทุกวันอาทิตย์, วันหยุดราชการ และวันงานพิธีสำคัญต่างๆ ของประเทศ

เดอะมอลล์ถูกสร้างขึ้นเพื่อใช้เป็นถนนประกอบพิธีของรัฐในช่วงต้นคริสต์ศตวรรษที่ 20 เช่นเดียวกับถนนหลักในเมืองสำคัญอื่นๆ เช่น กรุงเบอร์ลิน, กรุงเม็กซิโกซิตี, กรุงออสโล, กรุงปารีส, กรุงเซนต์ปีเตอร์สเบิร์ก, กรุงเวียนนา และ กรุงวอชิงตัน ดี.ซี. ซึ่งถนนในเมืองเหล่านี้ถูกสร้างขึ้นเพื่อใช้ประกอบพิธีการของรัฐเป็นหลัก ต่อมาจึงมีการปรับปรุงโครงสร้างภายนอกของพระราชวังบักกิงแฮมและก่อสร้างอนุสาวรีย์สมเด็จพระราชินีนาถวิกตอเรียเพิ่มเติมเข้าไป การปรับปรุงนี้เป็นส่วนหนึ่งของการปรับปรุงถนนซึ่งออกแบบโดยแอชตัน เวบบ์

อนุสาวรีย์สมเด็จพระราชินีนาถวิกตอเรียตั้งตระหง่านอยู่ด้านหน้าประตูทางเข้าพระราชวังบักกิงแฮม ขณะที่ประตูแอดมีรัลตีอาร์ชตั้งตระหง่านอยู่ก่อนถึงจัสตุรัสทราฟัลการ์ในฝั่งตรงข้าม ความยาวของถนนนับตั้งแต่ประตูแอดมีรัลตีอาร์ชถึงอนุสาวรีย์สมเด็จพระราชินีนาถวิกตอเรียนั้นยาวทั้งสิ้น พอดิบพอดี สวนสาธารณะเซนต์เจมส์ตั้งอยู่ฝั่งทิศใต้ของถนนตรงข้ามกันกับสวนสาธารณะกรีนและพระราชวังเซนต์เจมส์ในฝั่งทิศเหนือ ใกล้กับปลายสุดถนนด้านทิศตะวันออกเป็นที่ตั้งของลานฮอร์สการ์ดพาเหรด (Horse Guards Parade) ซึ่งใช้ในพิธีสวนสนามในวันเฉลิมพระชนมพรรษา

พื้นผิวจราจรของถนนถูกทำให้เป็นสีแดงเพื่อให้ความรู้สึกเปรียบเสมือนพรมสีแดงขนาดใหญ่มุ่งสู่พระราชวังบักกิงแฮม ซึ่งสีแดงนี้เป็นเม็ดสีของสนิมเหล็กสังเคราะห์จากแหล่งออกไซด์ในดีนเชนเจอร์ (Deanshanger) อันผ่านกระบวนการดีนอกซ์ซึ่งถูกคิดค้นโดยนักเคมีนามว่า เออร์เนสต์ โลเวลล์ ต่อมารัฐมนตรีแรงงานช่วง พ.ศ. 2494 - 2498 นามว่า เดวิด เอคเคิลส์ ก็ได้ตัดสินใจใช้สนิมเหล็กทำให้พื้นผิวของถนนเป็นสีแดง

ในวันแห่งชัยชนะในทวีปยุโรป 8 พฤษภาคม พ.ศ. 2489 พระราชวังบักกิงแฮมเป็นจุดศูนย์กลางแห่งการเฉลิมฉลองในสหราชอาณาจักร ที่ซึ่งสมเด็จพระเจ้าจอร์จที่ 6, สมเด็จพระราชินีเอลิซาเบธ, เจ้าหญิงเอลิซาเบธ และเจ้าหญิงมาร์กาเรต ปรากฏพระองค์พร้อมกับนายกรัฐมนตรีวินสตัน เชอร์ชิลล์ บนบัญชรของพระราชวังบักกิงแฮมท่ามกลางฝูงคนจำนวนมากมายบนถนนเดอะมอลล์

ในช่วงการของการเสด็จฯ เยือนหรือเยือนอย่างเป็นทางการของประมุขต่างประเทศ ประมุขต่างประเทศจะเดินทางสู่พระราชวังบักกิงแฮมเพื่อเข้าเฝ้าพระมหากษัตริย์แห่งสหราชอาณาจักรผ่านถนนเดอะมอลล์ ซึ่งประดับตกแต่งด้วยธงชาติสหราชอาณาจักรและธงชาติของประมุขที่เสด็จฯ เยือนหรือเยือน ช่วงพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 ในปี พ.ศ. 2545 ประชาชนมากกว่าล้านคนออกมายังถนนเดอะมอลล์เพื่อเข้าเฝ้าพระบรมวงศานุวงศ์อังกฤษซึ่งปรากฏพระองค์จากบัญชรพระราชวังบักกิงแฮม ภาพการปรากฏพระองค์เช่นนี้เกิดขึ้นอีกครั้งในพระราชพิธีเสกสมรสของเจ้าชายวิลเลียมและแคเธอริน มิดเดิลตัน พ.ศ. 2554, พระราชพิธีพัชราภิเษกในสมเด็จพระราชินีนาถเอลิซาเบธที่ 2 และงานคอนเสิร์ตพระราชพิธีพัชราภิเษก พ.ศ. 2555

โดยปกติแล้วถนนเดอะมอลล์จะเป็นจุดสิ้นสุดของเส้นทางการแข่งวิ่งลอนดอนมาราธอน นอกจากนี้ถนนยังถูกใช้เป็นจุดเริ่มต้นและจุดสิ้นสุดสำหรับการแข่งขันวิ่งมาราธอน, การแข่งขันจักรยาน และการแข่งขันเดินเร็ว ในกีฬาโอลิมปิกฤดูร้อนและกีฬาพาราลิมปิกฤดูร้อน พ.ศ. 2555 อีกด้วย

หมายเหตุ
เลโก้ เลเจนส์ออฟชิม่า

เลเจนด์ ออฟ ชิม่า () เป็นไลน์หนึ่งในของเล่นจาก เลโก้ ซึ่งได้เริ่มออกวางขายในปี 2013 จนถึงปี 2015
เลเจนด์ ออฟ ชิม่า เป็นเรื่องราวของอาณาจักรชิม่าที่ประกอบไปด้วยเผ่าต่างๆที่ที่มีตัวคล้ายคนแต่เป็นสัตว์ "ชิ" เป็นธาตุขุมทรัพย์พลังที่ทุกๆเผ่าต้องการมาเป็นของตนโดยถูกเก็บไว้ใน The Lion CHI Temple ของเผ่าสิงโตที่มีน้ำตกชิไหลลงมากลางปราสาท โดยที่เผ่าสิงโตจะต้องทำการแจกจ่ายชิให้ทุกๆเผ่าอย่างเท่าเทียม หากมีใครฝ่าฝืนกฎการแจกจ่ายชิ อาทิการปล้น ในอาณาจักรก็จะเกิดภัยพิบัติขึ้น พลังชิสร้างความสงบสุขมาเป็นเวลานาน แต่ด้วยความละโมภในการครอบครอง "ชิ" จึงได้เกิดสงครามแย่งชิงและต่อสู้ระหว่างเผ่าต่างๆเพื่อครอบครองขุมพลังชิให้ได้มาซึ่งอำนาจและเกียรติยศของเผ่าของมัน ถึงเวลาแล้วที่ทุกเผ่าต้องมาต่อสู่เพื่อ "ชิ" และความสงบสุข และนี่คือเรื่องของ เลเจนด์ ออฟ ชิม่า
วงศ์สมอ

วงศ์สมอ (Combretaceae) เป็นวงศ์ของพืชดอกในอันดับ Myrtales มีสมาชิกประมาณ 600 สปีชีส์ รวมถึง "Combretum imberbe" พืชในวงศ์นี้ 3 สกุลคือ "Conocarpus", "Laguncularia" และ "Lumnitzera" เจริญในป่าชายเลน พืชในวงศ์นี้แพร่กระจายในเขตร้อนและกึ่งร้อน บางชนิดเป็นไม้ก่อสร้างที่มีคุณภาพดี เช่น "Terminalia ivorensis"
ฤดูหนาวนั้น สายลมพัดผ่าน

ฤดูหนาวนั้น สายลมพัดผ่าน หรือ สายลมรักในฤดูหนาว เป็นละครโทรทัศน์สัญชาติเกาหลีในปี ค.ศ. 2013 นำแสดงโดย โช อิน-ซ็อง, ซง ฮเย-คโย, คิม บอม และช็อง อึน-จี ออกอากาศทุกวันพุธและวันพฤหัสบดี เวลา 21:55 เริ่มตอนแรกเมื่อวันที่ 13 กุมภาพันธ์ ค.ศ. 2013
รายพระนามพระมหากษัตริย์ฟินแลนด์

ฟินแลนด์เป็นส่วนหนึ่งของสวีเดน "ดูที่รายพระนามพระมหากษัตริย์สวีเดน"
โปโตซี

โปโตซี () เป็นนครและเมืองหลวงของแคว้นโปโตซี ในประเทศโบลิเวีย เป็นหนึ่งในเมืองที่อยู่ระดับสูงที่สุดของโลก โดยมีความสูงอยู่ที่ 4,090 เมตร (13,420 ฟุต) เมืองตั้งอยู่เชิงเขาเชร์โรโปโตซี มีชื่อเสียงในการผลิตแร่เงิน

เมืองนี้สร้างขึ้นใน ค.ศ. 1545 หลังจากมีการค้นพบแร่เงินในภูเขาซึ่งตั้งอยู่ใกล้เคียง ครั้งหนึ่งเคยเป็นเมืองที่มีประชากรมากที่สุดในลาตินอเมริกา ประชากรได้ลดลงอย่างรวดเร็วเมื่อการผลิตแร่เงินลดน้อยลง แต่กลับขยายตัวเติบโตอีกครั้งเมื่อมีการทำเหมืองดีบุกและมีอุตสาหกรรมอื่น ๆ ในราวคริสต์ศตวรรษที่ 19-20
ปานเทพ รัตนากร

รองศาสตราจารย์ นายสัตวแพทย์ ปานเทพ รัตนากร คณบดีคณะสัตวแพทยศาสตร์ มหาวิทยาลัยมหิดล กรรมการผู้ทรงคุณวุฒิในคณะกรรมการสงวนและคุ้มครองสัตว์ป่าแห่งชาติ กรรมการผู้ทรงคุณวุฒิในคณะกรรมการป้องกันการทารุณกรรมและการจัดสวัสดิภาพสัตว์กรรมการผู้ทรงคุณวุฒิในคณะกรรมการสิ่งแวดล้อมแห่งชาติประธานกรรมการองค์การสวนสัตว์ นายสัตวแพทย์ชื่อดังจากมหาวิทยาลัยมหิดล ผู้สามารถรักษาสัตว์ได้ทุกชนิด ทั้งนก ลิง สัตว์เลื้อยคลาน เรื่อยไปจนถึงช้าง

ปานเทพ รัตนากร เป็นผู้ที่ดำรงตำแหน่งคณบดีคนแรกของคณะสัตวแพทยศาสตร์ มหาวิทยาลัยมหิดล ซึ่งเป็นปีเดียวกับที่คณะสัตวแพทยศาสตร์ได้มีนักศึกษาสาขาสัตวแพทยศาสตร์รุ่นแรก เป็นผู้อำนวยการศูนย์เฝ้าระวังและติดตามโรคจากสัตว์ป่า สัตว์ต่างถิ่นและสัตว์อพยพ ท่านเป็นบุตรของศาสตราจารย์เกียรติคุณ นายแพทย์ ประสพ รัตนากร ประธานคณะที่ปรึกษามูลนิธิรัฐบุรุษ พล.อ.เปรม ติณสูลานนท์ ผู้ริเริ่มการก่อตั้งโรงพยาบาลประสาททั้งในส่วนกลางและส่วนภูมิภาคของประเทศไทย รวมทั้งก่อตั้งสมาคมวิชาชีพทางสุขภาพจิตฯลฯ
โรงเรียนเบญจมราชรังสฤษฎิ์ 2

โรงเรียนเบญจมราชรังสฤษฎิ์ 2 เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 111 หมู่ 12 ตำบลบางตีนเป็ด อำเภอเมืองฉะเชิงเทรา จังหวัดฉะเชิงเทรา โรงเรียนเบญจมราชรังสฤษฎิ์ ๒ เป็นโรงเรียนมัธยมสหศึกษา ซึ่งได้ก่อตั้งขึ้นในปี พ.ศ. 2534

ก่อตั้งเมื่อวันที่ 21 พฤษภาคม พ.ศ. 2534 โดยใช้ที่ธรณีสงฆ์ของวัดดอนทอง โดยผู้ก่อตั้งคือ ดร.โกวิท วรพิพัฒน์ อธิบดีกรมสามัญศึกษา ในขณะนั้น โดยใช้อาคารเรียนโรงเรียนวัดดอนทองเปิดทำการเรียนการสอนในระยะแรก ก่อนที่จะสร้างอาคารใหม่ โดยใช้พื้นที่ธรณีสงฆ์ของวัดดอนทอง ในปี 2534

นอกจากนี้ยังมีสนามบาสเกตบอล,สนามฟุตบอล

พระเกี้ยว เป็นตราพระเกี้ยวซึ่งเป็นตราประจำรัชกาลที่ 5 ใต้ตราพระเกี้ยวเป็นวงกลมด้านในมีอักษรย่อ บ.ฉ. ด้านล่างเป็นแถบแพรมีข้อความว่า เบญจมราชรังสฤษฎิ์ 2

สีประจำโรงเรียน คือ “สีน้ำเงินและสีเหลือง”

พุทธศาสนสุภาษิตประจำโรงเรียน “สุขา สงฺฆสฺส สามคฺคี” ความหมายคือ ความพร้อมเพรียงแห่งหมู่คณะ นำมาซึ่งความสุข

มาร์ชเบญจม ฯ เหมือนเบญจม 1

เปิดทำการสอนตั้งแต่ ชั้นมัธยมศึกษาปีที่ 1 ถึง มัธยมศึกษาปีที่6

ดำเนินการเรียนการสอนตามหลักสูตรการศึกษาขั้นพื้นฐานพุทธศักราช 2544 โดยในรายวิชาภาษาอังกฤษได้มีหลักสูตรพิเศษที่เรียนกับเจ้าของภาษาโดยเฉพาะในรายวิชาภาษาอังกฤษ เรียกว่า โปรแกรม EP และ CLIP และในระดับช่วงชั้นที่ 3 ม.1-ม.3 ได้มีการบรรจุวิชาภาษาจีนไว้เป็นวิชาเรียนในรายวิชาเสริมทักษะภาษาต่างประเทศโดยนักเรียนทุกคนจะได้เรียนในรายวิชานี้เนื่องจากเห็นความสำคัญของภาษาจีนที่จะมีความสำคัญมากในอนาคต

แผนกมัธยมต้น ช่วงชั้นที่ 3 ม.1-3 ห้องธรรมดา (Main School) มีจำนวน 10 ห้อง

ม.1/1 - 1/EP จำนวน 11 ห้องแผนกมัธยมปลายมีแผนการเรียนที่เปิดในช่วงชั้นที่4 ม.4-ม.6 ดังนี้
รายชื่อไมโครโพรเซสเซอร์ของเอเอ็มดี

บทความนี้กล่าวถึงรายชื่อของไมโครโปรเซสเซอร์จาก แอดวานซ์ ไมโคร ดีไวซ์ โดยเรียงตามรุ่นและปีที่วางจำหน่าย ถ้ามีการรู้จักอย่างทั่วถึงในชื่ออื่น ๆ ก็จะระบุไว้ในวงเล็บ
Am9080

Am29X305 (รุ่นที่สองสำหรับ Signetics 8X305 หน่วยตัวควบคุมแบบ 8 บิท)
ซี่รีย์ K8 ตั้งแต่ (2003 ถึง ปัจจุบัน) 
Families: ออพเทอรอน, แอททอล์น 64, เซมพรอน, ทูเรี่ยน 64, แอททอล์น 64 X2, ทูเรี่ยน 64 X2

ซีพียูซีรีส์ K10 ตั้งแต่ปี (2007 ถึง ปัจจุบัน)

สถาปัตยกรรมเอพียูบน K10 ตั้งแต่ปี (2011 ถึง ปัจจุบัน)

บูลโดเซอร์ ซีรีส์ ตั้งแต่ปี (2011 ถึง ปัจจุบัน)

APUs ซีรีส์ บ๊อบแคทตั้งแต่ปี (2011 ถึง ปัจจุบัน)"ผู้แข่งขันอื่นในตลาดโปรเซสเซอร์ X86" :
กุปเดอฟร็องส์

กุปชาร์ลซีมง () หรือ กุปเดอฟร็องส์ () ซึ่งคนไทยรู้จักกันในชื่อ "เฟรนช์คัพ" เป็นการแข่งขันชิงถ้วยฟุตบอลแบบการแข่งขันแพ้คัดออกระหว่างสโมสรในประเทศฝรั่งเศสและบางสโมสรจากประเทศโมนาโก กุปเดอฟร็องส์ก่อตั้งขึ้นในปี ค.ศ. 1917 ผู้ชนะเลิศในรายการนี้ในแต่ละปีจะได้รับสิทธิ์ไปเล่นในรายการยูฟ่ายูโรปาลีก (รายการชิงแชมป์สโมสรฟุตบอลในระดับทวีปยุโรป) ในรอบแบ่งกลุ่ม สโมสรที่ได้แชมป์รายการนี้มากที่สุดคือ ออแล็งปิกเดอมาร์แซย์ (Olympique de Marseille) ซึ่งได้แชมป์ไป 10 สมัย

ปัจจุบัน (ฤดูกาล 2014-15) สโมสรฟุตบอลที่ได้แชมป์ในรายการนี้คือ ปารีแซ็ง-แฌร์แม็ง (Paris Saint-Germain) ซึ่งเป็นแชมป์สมัยที่ 9 ของสโมสร ด้วยการชนะสโมสรโอแซร์ ไปด้วยคะแนน 1-0 ที่สนามสตาดเดอฟร็องส์เมื่อวันที่ 30 พฤษภาคม พ.ศ. 2558
จักรพรรดินีโคเงียวกุ

สมเด็จพระจักรพรรดินีโคเงียวกุ (594–661) หรือ สมเด็จพระจักรพรรดินีไซเม เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 35 และที่ 37 ของประเทศญี่ปุ่น พระนางเป็นหนึ่งในสมเด็จพระจักรพรรดินีเพียงสองพระองค์ของญี่ปุ่นที่ได้ครองราชย์ถึงสองครั้ง (อีกพระองค์หนึ่งคือจักรพรรดินีโคเก็ง) พระนางครองราชย์ครั้งแรกเมื่อค.ศ. 686 เมื่อจักรพรรดิโจเม พระราชสวามีได้เสด็จสวรรคต พระนางครองราชย์สั้นๆเป็นเวลา 3 ปี จึงสละราชบัลลังก์ให้จักรพรรดิโคโตะกุ ผู้มีศักดิ์เป็นหลานอาของจักรพรรดิโจเม ต่อมาภายหลังจักรพรรดิโคโตะกุสวรรคต พระนางได้ครองราชย์เป็นครั้งที่สองเมื่อ ค.ศ. 645 จนเสด็จสรรคต พระราชบุตรองค์โตของพระองค์ ได้ขึ้นครองราชย์ต่อเป็น จักรพรรดิเท็นจิ
อาสนวิหารบายอน

อาสนวิหารบายอน () มีชื่อเต็มว่า อาสนวิหารนักบุญมารีย์แห่งบายอน () เป็นอาสนวิหารโรมันคาทอลิกและที่ตั้งของมุขนายกประจำมุขมณฑลบายอน แล็สการ์ และออลอรง ตั้งอยู่ที่เมืองบายอน จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี

อาสนวิหารเป็นอาคารแบบสถาปัตยกรรมกอทิก สันนิษฐานว่าเริ่มก่อสร้างราว ค.ศ. 1213 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปีค.ศ. 1862 รวมทั้งยังอยู่ในมรดกโลกโดยยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
ล็อสก์ลีล

สโมสรกีฬาโอลิมปิกลีล () หรือเรียกสั้น ๆ ว่า ล็อสก์ลีล () และ ลีล () เป็นสโมสรฟุตบอลมืออาชีพของประเทศฝรั่งเศส ก่อตั้งเมื่อวันที่ 23 กันยายน ค.ศ. 1944 เล่นอยู่ในลีกเอิง (ลีกฟุตบอลสูงสุดของประเทศฝรั่งเศส) มาเกือบตลอด เคยได้แชมป์ลีกเอิง 3 สมัย ในฤดูกาล 1945-46, 1953-54 และล่าสุดในฤดูกาล 2010-11 และได้แชมป์ลีกเดอ 4 สมัย, กุปเดอฟร็องส์ 6 สมัย และในระดับการแข่งขันทวีปยุโรปเคยได้แชมป์ยูฟ่าอินเตอร์โตโตคัพ 1 สมัยในปี 2004 ปัจจุบันสโมสรใช้สตาดปีแยร์-โมรัวเป็นสนามเหย้าในการแข่งขันเมื่อเป็นเจ้าบ้าน และมีผู้จัดการทีมคนล่าสุดคือ รูว์ดี การ์ซียา
รีโย มาวูบา

รีโย อ็องตอนีโย ซอบา มาวูบา () เกิดเมื่อวันที่ 8 มีนาคม ค.ศ. 1984 เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลลีลในลีกเอิง เป็นกัปตันทีมของสโมสรคนปัจจุบัน และยังเล่นให้กับฟุตบอลทีมชาติฝรั่งเศส โดยเล่นในตำแหน่งกองกลาง
สตาดเดอลามอซง

สตาดเดอลามอซง () เป็นสนามกีฬาประเภทกีฬาฟุตบอล ก่อสร้างขึ้นในปี ค.ศ. 1972 ตั้งอยู่ในเมือง มงเปอลีเย, ประเทศฝรั่งเศส ปัจจุบันสนามแห่งนี้เป็นสนามเหย้าของสโมสรฟุตบอล มงเปอลีเยเอโรสปอร์เกลิบ สโมสรฟุตบอลใน ลีกเอิง มีความจุทั้งหมด 32,900 ที่นั่ง
สตาดเดอแฌร์ล็อง

สตาดเดอแฌร์ล็อง () เป็นสนามกีฬาประเภทกีฬาฟุตบอล ตั้งอยู่ในเมือง ลียง, ประเทศฝรั่งเศส. ก่อสร้างขึ้นในปี ค.ศ. 1914 ปัจจุบันเป็นเคยสนามเหย้าของสโมสรฟุตบอล ออแล็งปิกลียอแน สโมสรฟุตบอลใน ลีกเอิง 
มีความจุทั้งหมด 25,000 ที่นั่ง
อาสนวิหารบอร์โด

อาสนวิหารบอร์โด () เรียกชื่อเต็มว่า อาสนวิหารนักบุญอันดรูว์แห่งบอร์โด () เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลบอร์โด ตั้งอยู่ที่เมืองบอร์โด จังหวัดฌีรงด์ แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญอันดรูว์ และได้รับการเสกขึ้นเป็นอาสนวิหารเมื่อปีิ ค.ศ. 1096 โดยสมเด็จพระสันตะปาปาเออร์บันที่ 2

อาสนวิหารเป็นอาคารแบบสถาปัตยกรรมกอทิกแบบอ็องฌ์แว็งราวคริสต์ศตวรรษที่ 12 ถึงคริสต์ศตวรรษที่ 16 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240 อาสนวิหารแห่งนี้ใช้เป็นที่จัดพิธีเสกสมรสของเอลินอร์แห่งอากีแตนกับเจ้าชายหลุยส์ (พระเจ้าหลุยส์ที่ 7) ในปี ค.ศ. 1137

อาสนวิหารแห่งบอร์โดได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 รวมทั้งเป็นแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
รายพระนามสุลต่านบรูไน

รายพระนามสุลต่านแห่งเนการาบรูไนดารุสซาลาม

ต่อไปนี้คือรายพระนามของสุลต่านแห่งบรูไนตั้งแต่ 1363
วงศ์มะเขือ

วงศ์มะเขือ (Solanaceae) เป็นวงศ์ของพืชดอกที่มีความสำคัญทางการเกษตร แม้ว่าบางชนิดเป็นพืชมีพิษ ชื่อของวงศ์นี้ตั้งตามชื่อสกุล "Solanum" วงศ์นี้ประกอบด้วยสกุล "Datura", "Mandragora" (mandrake), "Atropa belladonna" (deadly nightshade), "Lycium barbarum" (wolfberry), "Physalis philadelphica" (tomatillo) ", Physalis peruviana" (Cape gooseberry flower), "Capsicum" (พริก), "Solanum" (มันฝรั่ง, มะเขือเทศ, มะเขือ), "Nicotiana" (ยาสูบ), และ "Petunia" พืชเศรษฐกิจในวงศ์นี้ยกเว้นยาสูบ (Nicotianoideae) และพิทูเนีย (Petunioideae) แล้ว สกุลอื่นๆอยู่ในวงศ์ย่อยSolanoideae.

สมาชิกส่วนใหญ่ของวงศ์ Solanaceae ถูกนำมาใช้ประโยชน์และเป็นยา เครื่องเทศ และแหล่งอาหารที่สำคัญ แต่บางชนิดก็เป็นพิษต่อมนุษย์และสัตว์
วงศ์กล้วย

วงศ์กล้วย หรือ "()" ( or )เป็นวงศ์ของพืชมีดอกในอันดับ () เป็นพืชท้องถิ่นของทวีปเอเชีย และทวีปแอฟริกา มีลำต้นเทียมขนาดใหญ่ ส่วนใหญ่แล้ว แบ่งพืชในวงศ์นี้ออกเป็นสองสกุลคือ "Musa" และ "Ensete"
อ่าวโอซากะ

อ่าวโอซากะ () เป็นอ่าวทางตะวันตกของญี่ปุ่น เป็นส่วนตะวันออกของทะเลเซโตะใน โดยมีช่องแคบคิอิแบ่งออกจากมหาสมุทรแปซิฟิก และช่องแคบอากาชิทางตะวันตก ชายฝั่งทางทิศตะวันตกคือเกาะอาวาจิ

ชายฝั่งด้านทิศเหนือและทิศตะวันออกเป็นบริเวณที่ตั้งของเมืองท่าสำคัญเช่น โอซากะ โคเบะ นิชิโนมิยะ ซาไก อามางาซากิ และฮันนัง
พรพรรณ สิทธินววิธ

พรพรรณ สิทธินววิธ เป็นนักแสดงชาวไทย พอลลี่เป็นบัณฑิตจากคณะเศรษฐศาสตร์ มหาวิทยาลัยเกษตรศาสตร์ ทายาทของผู้นำเข้าแบรนด์ดัง Cath Kidston โดยทันทีที่เรียนจบเธอก็เข้ามาช่วยเหลือกิจการของพี่สาว ทั้งการบริหารร้าน Cath Kidston และร้านวิตามิน คลับ ไทยแลนด์ ซึ่งมีสาขาอยู่หลายแห่งทั่วกรุงเทพฯ โดยก่อนหน้านี้พอลลี่ ที่มีงานถ่ายแบบและโฆษณาหลายชิ้น และมีผลงานภาพยนตร์เรื่อง กระสือฟัดปอบ (2552) ก่อนเจ้าตัวจะตัดสินใจเลือกทำงานในวงการบันเทิงแบบเต็มตัว ด้วยการเซ็นสัญญากับช่อง 7 สี ด้านชีวิตส่วนตัวสมรสแล้วกับ รัฐพงษ์ รัตนหิรัญญา แฟนหนุ่มนักธุรกิจ เมื่อวันที่ 9 ธันวาคม พ.ศ. 2559 ณ เบเนดิกต์ สตูดิโอ
ณทรรศชัย จรัสมาส

ณทรรศชัย จรัสมาส หรือชื่อเดิม เกียรติศักดิ์ จรัสมาส เป็นนักแสดงชาวไทย เข้าสู่วงการบันเทิงจากการเดินแบบและถ่ายมิวสิควิดิโอ

บิ๊ก ณทรรศชัย เกิดวันที่ 11 พฤศจิกายน พ.ศ. 2534 จบการศึกษาชั้นมัธยมศึกษาจากโรงเรียนวัดสุทธิวราราม กำลังศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร ปัจจุบัน บิ๊ก ณทรรศชัย จรัสมาส เป็นนักแสดงสังกัดช่อง 7 HD
ว่าวเตตระฮีดรอน

ว่าวเตตระฮีดรอน () เป็นว่าวกล่องแข็งหลายเซลล์ประกอบด้วยเซลล์รูปทรงสี่หน้า (tetrahedral shaped cells) ที่ถูกสร้างด้วยโครงสร้างที่เป็นชนิดรูปทรงสี่หน้า เซลล์มักจะถูกจัดเรียงอยู่ในลักษณะที่ทั้งว่าวยังเป็นทรงสี่หน้าปกติ ว่าวสามารถอธิบายได้ว่าเป็นส่วนประกอบแบบทรงสองหน้าด้วยเช่นกัน
บีกาอัมบน

บีกาอัมบน () เป็นขนมหวานชนิดหนึ่งในประเทศอินโดนีเซียทำจากสาคูที่ทำจากแป้งมันสำปะหลังและแป้งจากต้นสาคู ไข่ น้ำตาล และกะทิ มีหลายรส เช่น รสใบเตย กล้วย ทุเรียน เนย ช็อกโกแลต
แม้ว่าชื่อของขนมชนิดนี้มีคำว่าอัมบนซึ่งเป็นชื่อเกาะและชื่อเมืองใหญ่ แต่บีกาอัมบนก็เป็นที่รู้จักในเมืองเมดาน จังหวัดสุมาตราเหนือ และเป็นของฝากที่มีชื่อเสียง ที่มาของขนมนี้ไม่ทราบแน่ชัด คาดว่ามาถึงเมืองเมดานโดยพ่อค้าชาวอัมบน
ตีนูตูวัน

ตีนูตูวัน () หรือ บูบูร์มานาโด () เป็นโจ๊กของชาวมานาโด กินกับผักเช่นผักโขม ผักบุ้ง ข้าวโพด ฟักทอง มันเทศ หรือมันสำปะหลัง ตีนูตูวันเป็นอาหารที่มีจุดกำเนิดที่มานาโด จังหวัดซูลาเวซีเหนือ แต่บางคนก็บอกว่ามาจากมีนาฮาซา จังหวัดซูลาเวซีเหนือ ไม่ทราบที่มาของคำว่าตีนูตูวัน และไม่ทราบจุดกำเนิดแต่เริ่มเป็นที่นิยมระหว่างช่วง พ.ศ. 2513–2524 รัฐบาลท้องถิ่นของมานาโดกำหนดให้ตีนูตูวันเป็นสัญลักษณ์ของเมือง นิยมรับประทานเป็นอาหารเช้า กินกับปลาเค็ม ซัมบัล หัวหอมทอด ในมานาโดจะรับประทานตีนูตูวันกับปลารมควัน ซัมบัล และกะปิ
ปานีกี

ปานีกี () เป็นอาหารจานแปลกของชาวมีนาฮาซาในจังหวัดซูลาเวซีเหนือ ประเทศอินโดนีเซีย ทำจากเนื้อค้างคาว ซึ่งในภาษาของชาวมีนาฮาซาเรียกว่าปานีกี ค้างคาวจะถูกเผาเพื่อกำจัดขน ก่อนจะนำไปปรุงกับกะทิ สมุนไพร และเครื่องเทศ ถ้าไม่นำไปแกงกับกะทิจะนำมาผัดใส่พริกและเครื่องเทศ